Publication: Magyar Közlöny
Issue: MK-2011-131 (Year: 2011, Number: 131)
Era: contemporary
Section: 10. melléklet a 234/2011. (XI. 10.) Korm. rendelethez
Paragraph Index: 939

10. melléklet a 234/2011. (XI. 10.) Korm. rendelethez Kitöltési útmutató: A. A kárbejelentés szabályai 1. A kár bejelentésérõl a 8. melléklet szerinti adattartalommal kárbejelentõ adatlapot kell kitölteni 3 példányban, amelynek egy példányát a bejelentõ részére át kell adni. A bejelentõ az adatlapon nyilatkozik arról, hogy hozzájárul adatai kezeléséhez (a kárenyhítéssel kapcsolatba hozható harmadik fél részére történõ átadásához). A bejelentett károkról a jegyzõ nyilvántartást vezet. 2. A kárbejelentésekrõl a jegyzõ a kárbejelentési határidõt követõen 5 munkanapon belül összesítést készít, melyet az illetékes megyei katasztrófavédelmi igazgatóságra (a továbbiakban: katasztrófavédelmi igazgatóság) küld meg, a kárbejelentõ adatlapok 1-1 példányával együtt. Egyúttal kezdeményezheti a Védelmi Bizottság Elnökénél helyi újjáépítési biztos kinevezését a kárfelmérõ munkacsoport(ok) koordinálása, valamint a további helyreállítási és újjáépítési feladatok végzése céljából. B. A kárfelmérés szabályai 1. A károk felmérésérõl a 9. melléklet szerinti adattartalommal kárfelmérõ adatlapot kell kitölteni 3 példányban. A kárfelmérés során a keletkezett károkat fényképeken is rögzíteni kell. A kárfelmérõ adatlap tartalma egyéb dokumentumokkal (tulajdoni lap, szerzõdés, alaprajz, korábbi értékbecslés, szakértõ, tanú, jegyzõkönyv, fotó, videó, nyilatkozat a biztosítottságról stb.) is alátámasztható. 2. A kárfelmérõ adatlap egy példánya a település polgármesteri hivatalánál, körjegyzõséget mûködtetõ települések esetében a körjegyzõség hivatalában marad, egy példányt a polgármester megküld a katasztrófavédelmi igazgatóságnak, egy példányát a károsult veszi át. 3. A kár jellegétõl függõen kell meghatározni a keletkezett károkból eredõ további feladatokat (talajmechanikai elemzések, másodlagos, járulékos károk köre, statikai vizsgálatok). 4. Az értékbecslés a területileg illetékes illetékhivatal által rendelkezésre bocsátott m2/forint ár alapján számított összeg.

Source: https://magyarkozlony.hu/hivatalos-lapok/1231dc8a6b2f3186fe552ced38b6fa5a6ac83184/dokumentumok/c278d48f00adcdfeeb081244ff97beae78753625/letoltes